**Министерство на образованието и науката**

**брой: 75, от дата 10.9.2021 г. Официален раздел / МИНИСТЕРСТВА И ДРУГИ ВЕДОМСТВА стр.102**

**Наредба за изменение и допълнение на Наредба № 10 от 2016 г. за организация на дейностите в училищното образование**

Наредба за изменение и допълнение на Наредба № 10 от 2016 г. за организация на дейностите в училищното образование (обн., ДВ, бр. 73 от 2016 г.; изм. и доп., бр. 12, 46 и 77 от 2017 г., бр. 48 и 82 от 2018 г., бр. 32 и 72 от 2019 г.; доп., бр. 43 от 2020 г.; изм. и доп., бр. 78 и 85 от 2020 г.; изм., бр. 92 от 2020 г.)

§ 1. В чл. 3 ал. 3 се изменя така:

„(3) Пет учебни дни от учебното време в дневна форма на обучение в класовете от I до III включително задължително се използват за проектни и творчески дейности, които се реализират в учебните часове от учебния план. Учебните дни за проектни и творчески дейности може да се планират като последователни в рамките на една учебна седмица или в отделни непоследователни учебни дни.“

§ 2. В чл. 11 ал. 3 се изменя така:

„(3) В спортните училища часовете за самоподготовка се включват в седмичното разписание извън броя на учебните часове от раздел А и раздел Б и В от училищния учебен план.“

§ 3. В чл. 12, ал. 1 след думите „часове“ се поставя запетая и се добавя „при спазване на седмичния брой часове,“.

§ 4. В чл. 15а, ал. 1 думите „за учениците от IV до XII клас не повече от 5 учебни дни за паралелка, а за учениците от I до III клас – по реда на чл. 3, ал. 3“ се заменят с „не повече от 5 учебни дни за паралелка“.

§ 5. В чл. 54 се правят следните изменения и допълнения:

1. В ал. 3 думите „организацията на дейностите по приемане на ученици и утвърждава образци на документи, необходими за организиране на дейностите по приемане на ученици“ се заменят с „организация на дейностите по приемане на учениците“.

2. Създават се ал. 4 и 5:

„(4) Началникът на регионалното управление на образованието определя със заповед:

1. областна комисия по приемане на учениците в VIII клас;

2. комисия за насочване на ученици с хронични заболявания, с физически и сензорни увреждания и със специални образователни потребности по чл. 120, ал. 7 от ЗПУО, от домове за деца, лишени от родителска грижа, и от центрове за настаняване от семеен тип и ученици, настанени в приемни семейства;

3. училища, в които ще се приемат документи за участие в класирането;

4. броя на местата за приемане във всяка паралелка след записването на учениците по чл. 95;

5. приема на ученици по чл. 60, т. 2 в съответствие със заявеното от тях желание;

6. мястото за съхраняване на документацията от приема на учениците след приключването на приема и лицата, отговорни за съхранението.

(5) Със заповедите по ал. 4, т. 1 и 2 се определят задълженията на длъжностните лица, работното време и мястото на работа.“

§ 6. В чл. 61, ал. 2 накрая се добавят думите „чрез директора на училището, в което се обучава“.

§ 7. В чл. 63 се правят следните изменения:

1. В ал. 1:

а) точка 1 се изменя така:

„1. заявление за участие в първи (трети) етап на класиране по образец (приложение № 1) с подредени желания;“

б) точка 2 се изменя така:

„2. свидетелство за завършено основно образование, когато образованието не е придобито в годината на кандидатстването;“

в) точка 3 се отменя;

г) точка 4 се отменя;

д) точка 6 се отменя;

е) точка 7 се изменя така:

„7. удостоверение за признато основно образование – за учениците от училища на чужди държави по чл. 55, ал. 2.“

2. Алинея 3 се отменя.

3. Алинея 4 се изменя така:

„(4) Заявлението и документите се подават:

1. по електронен път от родителите чрез електронна платформа;

2. в училищата по чл. 54, ал. 4, т. 3.“

4. Създава се нова ал. 5:

„(5) В случаите по ал. 4, т. 2 длъжностни лица, определени от началника на регионалното управление на образованието, въвеждат данните от заявлението и документите в електронната платформа, разпечатват заявлението за подписване от родителите и връщат оригиналите на документите.“

5. Досегашната ал. 5 става ал. 6 и се изменя така:

„(6) При подаване на копията на документите по ал. 2 учениците представят оригиналите им за сверяване на място от длъжностните лица.“

§ 8. В чл. 65 ал. 1 се изменя така:

„(1) Класирането се извършва централизирано на областно ниво в три етапа от комисията по чл. 54, ал. 4, т. 1.“

§ 9. В чл. 66, ал. 1, т. 4 след думата „класиране“ се добавя „по образец (приложение № 2)“.

§ 10. В чл. 73 се създава ал. 5:

„(5) Министърът на образованието и науката в срок до 31 март със заповед определя организацията на дейностите по приемане на ученици на места по държавен план-прием в V клас.“

§ 11. В чл. 74, ал. 2, т. 1 накрая се добавят думите „по образец (приложение № 3)“.

§ 12. В чл. 83 се правят следните изменения и допълнения:

1. Създава се нова ал. 2:

„(2) Директорът на приемащото училище ръководи, координира и контролира дейностите по приемане на документи и по организиране класирането и записването на учениците на места, утвърдени с допълнителния държавен план-прием в XІ клас в съответното училище, като:

1. определя организацията за приема на ученици в училището;

2. определя със заповед задълженията на училищната комисия по приема на документи, класиране и записване на ученици;

3. публикува на интернет страницата на училището информация за графика на дейностите по приема на ученици в съответното училище и работното време на комисията;

4. в тридневен срок уведомява учениците, когато след третия етап на класиране записаните ученици са под норматива за минимален брой в паралелка и по решение на началника на регионалното управление на образованието прием не се извършва; в този случай учениците се пренасочват по реда на следващите им желания към други паралелки, в които има свободни места.“

2. Досегашната ал. 2 става ал. 3.

3. Досегашната ал. 3 става ал. 4 и се изменя така:

„(4) Министърът на образованието и науката със заповед определя организацията на дейностите по приемане на учениците в срок до 31 март.“

§ 13. В чл. 89 се правят следните изменения и допълнения:

1. В ал. 1:

а) в т. 1 накрая се добавят думите „(приложение № 4)“;

б) точка 3 се отменя.

2. Алинея 2 се отменя.

3. В ал. 3 думите „по ал. 1 и 2“ се заменят с „по ал. 1“.

§ 14. В чл. 91, ал. 1 думите „комисия, назначена от директора на училището“ се заменят с „комисията по чл. 83, ал. 2, т. 2“.

§ 15. В чл. 96, ал. 2 т. 1 се изменя така:

„1. заявление по образец с подредени желания (приложение № 5);“.

§ 16. В чл. 99, ал. 1 след думата „протокол“ се добавя „по образец“, а след думата „насочване“ се добавя „(приложение № 6 и приложение № 7)“.

§ 17. В чл. 107, ал. 3 се създава изречение второ: „Не се изисква разрешение на министъра на образованието и науката, когато приемащото училище е единствено в населеното място.“

§ 18. Създава се приложение № 1 към чл. 63, ал. 1, т. 1:

„Приложение № 1 към чл. 63, ал. 1, т. 1

ВИЖ приложението

§ 19. Създава се приложение № 2 към чл. 66, ал. 2:

„Приложение № 2 към чл. 66, ал. 2

ВИЖ приложението

§ 20. Създава се приложение № 3 към чл. 74, ал. 2, т. 1:

„Приложение № 3 към чл. 74, ал. 2, т. 1